EVALVACIJA

Med otroki je veliko konfliktnih situacij in dogodkov, kjer so močno izražena njihova čustva. Z dejavnostmi sem želela doseči, da otroci prepoznajo najbolj osnovna čustva tako pri sebi kot pri drugih, in da so sprejeti taki kot so.

Njihovo znanje o prepoznavanju čustev sem na začetku preverila z Oksijevim čarobnim plakatom in kvizom v spletni igralnici. Večina otrok ni prepoznala čustev, so pa znali z nekaj besedami povedati kaj vidijo (joka, se smeje, grdo gleda) in z gibi to pokazati.

Aktivnosti, preko katerih smo spoznavali jezo, strah, veselje in žalost, so potekale preko igre, kjer so se otroci počutili dovolj sproščeno za sodelovanje. Vsak dan smo večkrat pogledali na naš čarobni plakat čustev in jih ponovili in se gledali v ogledalo, ko smo oponašali mimiko obrazov različnih čustev. Večkrat smo si pogledali posnetek kamišibaja o piščančku Piku, plesali smo ob glasbi, ki nas je pomirila, izvajali smo masažne igre, pripravili smo kotiček s senzornimi pripomočki, kamor so se otroci lahko umaknili, igrali smo se spomin in flashcards v spletni igarlnici, razvrščali čustva po barvi in se igrali gibalno glasbeno igro Jeza, veselje in strah.

Otroci so z več ponovitvami aktivnosti zelo dobro osvojili in na zadnji dan so kviz uspešno opravili. Ker sami še ne znajo upravljati računalnika, sem njihove odgovore beležila sama, aktivnosti pa fotografirala.

[bookmark: _GoBack]Večina staršev je z veseljem sodelovala in so dejavnosti, objavljene v spletni igralnici, delali tudi doma. Všeč jim je bil tudi forum, kjer so dobili več informacij glede čustvenega razvoja otrok ter fotografijo Oksijevega plakata, ki lahko uporabijo tudi doma.

Za zaključek ugotavljam, da so aktivnosti v spletni igralnici v pomoč kot didaktični pripomoček. Sem pa ugotovila tudi, da vseh otrok ne pritegnejo, in rajši izberejo igro z vrstniki v kotičkih. Otroci v predšolskem obdobju potrebujejo predvsem igro z vrstniki v živo, gibanje in konkretne interakcije z okoljem, kar podpirajo tudi smernice NIJZ. Spletne igralnice v vrtcu so namenjene staršem kot povratna informacija o dogajanju v skupinah, kjer bivajo njihovi otroci. Spletne učilnice so primernejše za osnovnošolske in srednješolske otroke za lažje obravnavanje snovi.
